KOMISSION ASETUS (EY) N:o 2017/97,
annettu 15 päivänä lokakuuta 1997,
yksityiskohtaisista säännöistä neuvoston asetuksessa (ETY) N:o 1765/92 tarkoitettujen korvausten laskemisessa käytettyjen tuotosten vakauttajaa varten annetun asetuksen (EY) N:o 1237/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna asetuksella (EY) N:o 1422/97 (2), ja erityisesti sen 12 artiklan,
sekä katsoo, että
sen välttämiseksi, että monimutkaiset alueellistamissuunnitelmat johtavat todellisiin vanhat tuotokset selvästi ylittäviin tuloksiin, asetuksessa (ETY) N:o 1765/92 säädetään korvausten tarkistamisesta seuraavan markkinointivuoden aikana suhteessa vuoden 1993 alueellistamissuunnitelmasta aiheutuvan keskituotoksen ylitykseen tai Itävallan, Suomen ja Ruotsin osalta vuonna 1995 sovelletun vanhan keskituotoksen ylitykseen,
komission asetuksessa (EY) N:o 1237/95 (3), sellaisena kuin se on muutettuna asetuksella (EY) N:o 769/96 (4), täsmennetään menettely, jota noudatetaan näiden ylitysten toteamisessa, ja vahvistetaan erityisesti vanhat viitetuotokset,
koska Saksa on esittänyt pyynnön, että se voisi soveltaa kansallista peruspinta-alaa asetuksen (ETY) N:o 1765/92 2 artiklan 7 kohdan soveltamiseksi, on syytä vahvistaa myös vanhat keskituotokset jäsenvaltiokohtaisesti; asetusta (EY) N:o 1237/95 on mukautettava, ja
tässä asetuksessa säädetyt toimenpiteet ovat viljan, rasvojen sekä kuivarehujen yhteisen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 1237/95 liitteen osaan "Saksa" tuotos 5,66 t/ha ja liitetään siihen alaviite "sovellettaessa asetuksen (ETY) N:o 1765/92 2 artiklan 7 kohtaa".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan markkinointivuodesta 1997/98.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä lokakuuta 1997.